ai4bharat/Pralekha huggingface dataset:
యువజన వ్యవహారాలు, క్రీడల మంత్రిత్వ శాఖ
షాంఘై కోఆపరేషన్ ఆర్గనైజేషన్  సభ్య దేశాల అధీకృత సంస్థల మధ్య యువశక్తి రంగంలో సహకార ఒప్పందానికి ఆమోదం తెలిపిన కేంద్ర మంత్రివర్గం
యువశక్తి రంగంలో కలిసి పనిచేయడానికి షాంఘై కోఆపరేషన్ ఆర్గనైజేషన్  సభ్య దేశాల అధీకృత సంస్థల మధ్య కుదిరిన ఒప్పందాన్ని ఈరోజు ప్రధానమంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ దృష్టికి తీసుకు రావడం జరిగింది.
యువశక్తి రంగంలో కలిసి పనిచేయాలన్న అవగాహనకు 17.09.2021న షాంఘై కోఆపరేషన్ ఆర్గనైజేషన్ సభ్య దేశాలు వచ్చాయి. ఒప్పందంపై భారతదేశం తరఫున కేంద్ర యువజన వ్యవహారాలు, క్రీడల శాఖ మంత్రి సంతకం చేశారు. షాంఘై కోఆపరేషన్ ఆర్గనైజేషన్ వ్యవహార అధికార భాషలుగా రష్యన్ మరియు చైనీస్ భాష ఉంటాయి.
సహకార అంశాలు:
యువత, యువజన సంస్థలు ల మధ్య సహకారాన్ని మరింత పెంపొందించి యువజన విధానాలను అమలు చేయడంతో పాటు అంతర్జాతీయంగా యువత మధ్య సహకారం పెంచడం లాంటి అంశాలపై పరస్పర సహకారంతో పనిచేయాలని సభ్య దేశాలు నిర్ణయించాయి. యువతకు వృత్తిపరమైన నైపుణ్యాలు అందించడం, శాస్త్రీయ, సూచన మరియు విధానపరమైన అంశాల మార్పిడి, జాతీయ సంస్థల పని అనుభవం పంచుకోవడం, యువజన ప్రజా సంస్థలకు ప్రోత్సాహం, యువజన విధానాల అమలులో సంబంధం ఉన్న సంస్థలు, సంఘాల మధ్య అవగాహన కల్పించడం, యువతకు సంబంధించిన అంశాలపై పరిశోధన సాగించి, పరిశోధన ఫలాలను పరస్పరం అందించుకోవడం, శాస్త్రీయ ప్రచురణల మార్పిడి, విధ్వంసక కార్యక్రమాల్లో యువత పాల్గొనకుండా చూసే విధంగా కార్యక్రమాలను అమలు చేయడం, యువత ఎదుర్కొంటున్న సమస్యలపై అవసరమైన పరిశోధన సాగించడం, యువత ఉపాధి, శ్రేయస్సు లక్ష్యంగా వ్యవస్థాపకత మరియు వినోద ప్రాజెక్టులను వారికి అందుబాటులోకి తేవడం, ఉమ్మడి ఆర్థిక మరియు వినూత్న కార్యక్రమాలను ప్రోత్సహించడం, షాంఘై కోఆపరేషన్ ఆర్గనైజేషన్ యువజన కార్యకలాపాలకు పరస్పర సహకారం అందించే కోవాలని సభ్య దేశాలు నిర్ణయించాయి.
షాంఘై కోఆపరేషన్ ఆర్గనైజేషన్ సభ్య దేశాల మధ్య పరస్పర విశ్వాసం స్నేహపూర్వక సంబంధాలు, సహకారాన్ని బలోపేతం చేయడం ప్రధాన లక్ష్యంగా ఈ ఒప్పందం కుదిరింది. షాంఘై కోఆపరేషన్ ఆర్గనైజేషన్ సభ్య దేశాల మధ్య స్నేహపూర్వక సంబంధాలను మరింతగా పెంచే అంశంలో యువత పాత్ర గుర్తించి, దానికి తగినంత ప్రాధాన్యత కల్పించి, అంతర్జాతీయ అనుభవం ఆధారంగా యువత మధ్య సహకారం పెంపొందేందుకు అవసరమైన పరిస్థితులను మరింత మెరుగుపరచాలని షాంఘై కోఆపరేషన్ ఆర్గనైజేషన్ సభ్య దేశాలు నిర్ణయించాయి.
విద్యుత్తు మంత్రిత్వ శాఖ
భారత- స్కాండినేవియన్ నాయకత్వ సదస్సు, వర్క్షాప్ను నిర్వహించిన ఎన్ టిపిసి స్కూల్ ఆఫ్ బిజినెస్
ఎన్టిపిసి స్కూల్ ఆఫ్ బిజినెస్ తన నోయిడా ఆవరణలో 6 జూన్ 2023న భారత్- స్కాండినేవియన్ నాయకత్వ సదస్సును, వర్క్షాప్ను నిర్వహించింది. వివిధ భౌగోళిక ప్రాంతాలకు చెందిన మేధావులు, ఆలోచనాపరులు మారుతున్న ఆర్ధిక, పర్యావరణ పరిసరాల నేపథ్యంలో అందుకు అనుగుణంగా మారుతున్న సంస్కృతులు, సంవేదనల అనుసరణకు తోడ్పడేందుకు అవసరమైన మానసిక సంసిద్దతలపై చర్చించారు. సమ్మిళత స్థాయిని పెంచాలని పిలుపిచ్చే ప్రపంచంలో సందర్భశుద్ధి, లక్ష్య లేదా ప్రయోజన నిర్దేశానికి ఇది అత్యవసరమని గుర్తించి ఈ సదస్సును నిర్వహించడం జరిగింది. విపత్తు నివారణ, సామాజిక సాధికారత, ఇంధన సామర్ధ్యం, ఉద్గారాల తగ్గింపు, ఉన్నత మేనేజ్మెంట్ విద్య; ద్వైపాక్షిక & బహుళపాక్షిక ఫోరంలు, పరిశోధకులు సహా మొత్తం 150 మంది ప్రముఖ నిపుణులు ఈ కార్యక్రమంలో పాల్గొన్నారు.
కలర్డ్ మెదడు రూపరేఖలు, కోణాల విశ్లేషణను, డైరెక్టివ్ కమ్యూనికేషన్ మెథడాలజీ  ప్రతిపాదించిన డాక్టర్ ఆర్థర్ కార్మాజీ పట్టి చూపారు.
నాయకత్వ ప్రధాన లక్షణాలైన సమగ్రత, విశ్వసనీయతల ప్రాముఖ్యతను ఐఐఎం అహ్మదాబాద్ డైరెక్టర్ డాక్టర్ భారత్ భాస్కర్ నొక్కి చెప్పారు.
ఆసక్తి, సహకారం, నిబద్దత, సాహసం, సాంస్కృతిక మేధస్సు, పాత ఆలోచనలను విడిచిపెట్టడం, తిరిగి అభ్యసించడం, మెదడు క్షితిజాలను విస్తరింపచేసుకోవడానికి సంసిద్ధత అన్నవి ఆరు నాయకత్వ లక్షణాల చిహ్నాలని డెలాయిట్ ఇండియా భాగస్వామి ఎస్.వి.నాథన్ పేర్కొన్నారు.
అంతర్గత నాయకత్వం, మనఃప్రవృత్తి - భద్రత గురించి డాక్టర్ హకాన్ స్వెన్నెర్స్టాల్ మాట్లాడారు.
పరిశ్రమ నాయకుల రూపరేఖలను ఎన్టిపిసి డైరెక్టర్  డికె పటేల్ పట్టి చూపారు.
వాతావరణ సమర్ధవంతమైన చర్యల పోర్ట్ ఫోలియా  ద్వారా భారత దేశం తన అభివృద్ధి ఆకాంక్షలను నెరవేర్చుకోవడానికి ఎన్టిపిసి సారథ్య దార్శనికతపై దృష్టితో ఎన్టిపిసి సిఎండి గురుదీప్ సింగ్ అధ్యక్షోపన్యాసం చేశారు.
ఇవి జి20లో భారతదేశ వ్యూహాత్మక పాత్రకు అనుగుణంగా జాతీయ, ప్రాంతీయ ప్రపంచ స్థాయిల్లో సంబంధిత ఆర్దిక, పర్యావరణ లబ్దిని నిర్ధారిస్తాయి.
ప్రధాన మంత్రి కార్యాలయం
ప్రధాన మంత్రి తో టెలిఫోన్ ద్వారా మాట్లాడిన కెనడా ప్రధాని శ్రీ జస్టిన్ ట్రూడో
ప్రధాన మంత్రి శ్రీ నరేంద్ర మోదీ తో కెనడా ప్రధాని శ్రీ జస్టిన్ ట్రూడో బుధవారం నాడు టెలిఫోన్ ద్వారా మాట్లాడారు.
భారతదేశం నుంచి కెనడా కు అవసరమైన కోవిడ్-19 టీకామందు ను గురించి ప్రధాని శ్రీ ట్రూడో ప్రధాన మంత్రి శ్రీ మోదీ కి తెలిపారు. ఇప్పటికే చాలా దేశాల కు భారతదేశం అందించిన మాదిరిగానే, కెనడా కు కూడా టీకా మందు విషయం లో భారతదేశం తన శాయశక్తులా సహాయాన్ని అందిస్తుందంటూ కెనడా ప్రధాని కి ప్రధాన మంత్రి శ్రీ మోదీ హామీ ని ఇచ్చారు.
ప్రధాని శ్రీ ట్రూడో భారతదేశాన్ని ప్రశంసిస్తూ, కోవిడ్-19 పై ప్రపంచ దేశాలు విజయాన్ని సాధించగలిగాయి అంటే, అందులో భారతదేశాని కి ఉన్న గొప్పదైన ఔషధ నిర్మాణ సంబంధిత సామర్ధ్యం తో పాటు ఆ సామర్థ్యాన్ని ప్రపంచంతో పంచుకోవడం లో ప్రధాన మంత్రి శ్రీ మోదీ నాయకత్వానికి కూడా ప్రముఖస్థానం ఉంటుంది అన్నారు. ప్రధాని శ్రీ ట్రూడో వ్యక్తం చేసిన ఈ అభిప్రాయానికి గాను శ్రీ ట్రూడో కు ప్రధాన మంత్రి ధన్యవాదాలు తెలిపారు.
భౌగోళిక- రాజకీయ అంశాల లో భారతదేశం, కెనడా ల సమాన దృష్టి కోణాన్ని నేతలు ఇద్దరూ పునరుద్ఘాటించారు. జలవాయు పరివర్తన, మహమ్మరి కలుగజేసే ఆర్థిక ప్రభావాల వంటి ప్రపంచ సవాళ్ళ కు ఎదురొడ్డి పోరాడడంలో ఇరు దేశాల మధ్య సన్నిహిత సహకారాన్ని కొనసాగించాలని వారు సమ్మతి ని వ్యక్తం చేశారు.
ఈ సంవత్సరం చివర లో వివిధ ప్రముఖ అంతర్జాతీయ వేదికల లో ఒకరి తో మరొకరు భేటీ అవుతూ పరస్పర హితం ముడిపడ్డ అన్ని అంశాల పై చర్చల ను కొనసాగించాలన్న ఉత్సుకత ను నేత లు ఇరువురూ వ్యక్తం చేశారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు ఇప్పటిదాకా 24 కోట్లకు పైగా టీకా డోసులు;
రాష్ట్రాల దగ్గర పంపిణీకి సిద్ధంగా ఇంకా 2 కోట్ల డోసులు
కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది. భారత ప్రభుత్వం దేశవ్యాప్త టీకాల కార్యక్రమానికి అండగా ఉండి రాష్ట్రాలకు, కేంద్రపాలిత ప్రాంతాలకు టీకా డోసులు ఉచితంగా అందిస్తూ వచ్చింది. అంతే కాకుండా ఉత్పత్తి, సరఫరాను పెంచటానికి అనేక చర్యలు తీసుకుంటోంది.
మూడో దశ టీకాల కార్యక్రమాన్ని మరింత సరళంగా, వేగంగా అమలు చేయటం మే 1న మొదలైంది. ఈ వ్యూహంలో భాగంగా ప్రతి నెలలో సెంట్రల్ డ్రగ్స్ లేబరేటరీ  ఆమోదించిన ఉత్పత్తి సంస్థలలో తయారైన 50% టీకా మందును కేంద్ర ప్రభుత్వం కొనుగోలు చేస్తుంది. రాష్ట్రాలు మిగిలిన 50% నుంచి కొనుగోలు చేసుకోవచ్చు. ప్రభుత్వం అందించే టీకామందు మునుపటిలాగానే రాష్టాలకు ఉచితంగా పంపిణీ జరుగుతుంది.
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు 24 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి ఈ ఉదయం 8 గంటలవరకు అందిన సమాచారాన్ని బట్టి 21,96,49,280 డోసులు ఉన్నట్టు తెలుస్తోంది.
రాష్ట్రాలు, కేంద్ర పాలిత ప్రాంతాల దగ్గర ఇంకా 2 కోట్లకు పైగా ) టీకా డోసులు పంపిణీకి అందుబాటులో ఉన్నాయి
ఆర్థిక మంత్రిత్వ శాఖ
రాజస్థాన్ లో సోదాలు నిర్వహించిన ఆదాయం పన్ను శాఖ
జైపూర్ కేంద్రంగా బంగారం ఆభరణాలు, ఆతిధ్య, రియల్ ఎస్టేట్ రంగంలో కార్యకలాపాలు నిర్వహిస్తున్న ఒక సంస్థపై 03.08.2022 న ఆదాయం పన్ను శాఖ దాడి చేసి సోదాలు నిర్వహించింది. జైపూర్ మరియు కోటలలో సంస్థ కార్యకలాపాలు జరుగుతున్న 36 కి పైగా కేంద్రాలలో అధికారులు సోదాలు నిర్వహించారు.
సంస్థ పాల్పడిన అక్రమాలకు సంబంధించి పలు దస్త్రాలు, డిజిటల్ సాక్ష్యాలను అధికారులు స్వాధీనం చేసుకున్నారు.
నివాస గృహాలు, భూముల విక్రయాలను నగదు రూపంలో నిర్వహించి సంస్థ భారీ మొత్తంలో పన్ను ఎగవేసిందని అధికారులు గుర్తించారు. విక్రయాల ద్వారా వచ్చిన నగదును సంస్థ లెక్కల్లో చూపలేదని స్వాధీనం చేసుకున్న దస్త్రాలు, సాక్ష్యాలను విశ్లేషించిన అధికారులు నిర్ధారించారు. రికార్డుల్లో చూపకుండా సంస్థ రత్నాలు, బంగారు ఆభరణాల అమ్మకాలు సాగించిందని కూడా సోదాల్లో వెల్లడయింది.
లెక్కలు చూపని ఆదాయాన్ని సంస్థ భూములు, విలాసవంతమైన హోటళ్ల నిర్మాణ కార్యక్రమాలకు మళ్లించడమే కాకుండా నగదు రుణాలు ఇచ్చేందుకు ఉపయోగించిందని ఆదాయం పన్ను శాఖ అధికారులు గుర్తించారు. నగదు రుణాలపై వడ్డీగా వసూలు చేసిన మొత్తాలకు సంబంధించి దస్త్రాలు కూడా సోదాలలో బయటపడ్డాయి. వడ్డీ రూపంలో వచ్చిన ఆదాయానికి సంస్థ లెక్కలు చూపలేదని అధికారులు గుర్తించారు.
సంస్థ 150 కోట్ల రూపాయలకు పైగా ఆదాయానికి లెక్క చూపలేదని ప్రాథమిక పరిశీలనలో వెల్లడయింది. లెక్కలు చూపని 11 కోట్ల రూపాయలకు మించి విలువ చేసే ఆస్తులను ఆదాయం పన్ను శాఖ జప్తు చేసింది.
కేసులో విచారణ సాగుతోంది.
(Visitor Counter : 74
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ సహాయంపై తాజా సమాచారం
ఇప్పటిదాకా రాష్ట్రాలకు, కేంద్రపాలిత ప్రాంతాలకు 18,006 ఆక్సిజెన్ కాన్సంట్రేటర్లు; 19,085 ఆక్సిజెన్ సిలిండర్లు; 19 ఆక్సిజెన్ ప్లాంట్లు; 14,514 వెంటిలేటర్లు; దాదాపు 7 లక్షల రెమిడిసెవిర్ ఇంజెక్షన్లు, 12 లక్షల ఫ్లావిపిరవిర్ టాబ్లెట్ల పంపిణీ
దేశంలో పెరుగుతున్న కోవిడ్ కేసుల దృష్ట్యా ఈ సంక్షోభ నివారణ దిశలో భారత్ చేస్తున్న కృషికి తోడుగా ప్రపంచం నలుమూలల నుంచి వివిధ దేశాలు, సంస్థలు పంపుతున్న విరాళాలు, సహాయ సామగ్రిని భారత ప్రభుత్వం ఏప్రిల్ 27 నుంచి అందుకుంటోంది. దీన్ని వెనువెంటనే రాష్ట్రాలకు, కేంద్రపాలిత ప్రాంతాలకు అందజేస్తోంది.
ఏప్రిల్ 27 నుంచి మే 26 దాకా మొత్తం 18,006 ఆక్సిజెన్ కాన్సంట్రేటర్లు; 19,085 ఆక్సిజెన్ సిలిండర్లు; 19 ఆక్సిజెన్ తయారీ ప్లాంట్లు; 14,514 వెంటిలేటర్లు; దాదాపు 7 లక్షల రెమిడిసెవిర్ ఇంజెక్షన్లు, సుమారు 12 లక్షల ఫావిపిరవిర్ టాబ్లెట్లు రాష్ట్రాలకు, కేంద్రపాలిత ప్రాంతాలకు పంపిణీ జరిగాయి. రోడ్డు, వాయు మార్గాల ద్వారా వీటి తరలింపు కొనసాగుతోంది.
25/26 తేదీలలో సింగపూర్, బ్రూనీ, ఒమన్, ఆంటారియో , ఈజిప్ట్, సింగపూర్ రెడ్ క్రాస్ సొసైటీ, సేవా ఇంటర్నేషనల్ , స్విస్ ఇండియా చాంబర్ ఆఫ్ కామర్స్, ఫోరమ్ ఆఫ్ ఇండొయన్ ప్రొఫెషనల్స్ , ఫోక్స్ వ్యాగన్  నుంచి అందిన ప్రధాన సహాయ సామగ్రి ఇలా ఉంది
|
|
సామగ్రి
|
|
పరిమాణం
|
|
ఆక్సిజెన్ కాన్సంట్రేటర్లు
|
|
155
|
|
ఆక్సిజెన్ సిలిండర్లు
|
|
900
|
|
వెంటిలేటర్లు
|
|
1,045
తక్షణమే సమర్థవంతంగా రాష్ట్రాలకు, కేంద్ర పాలిత ప్రాంతాలకు కేటాయించటం, పంపిణీ చేయటం అనేది అవిచ్ఛిన్నంగా సాగే ప్రక్రియ. కేంద్ర ఆరోగ్య మంత్రిత్వశాఖ సమగ్రంగా ఈ కార్యక్రమాన్ని ఎప్పటికప్పుడు పర్యవేక్షిస్తూ ఉంది. మంత్రిత్వశాఖ ఇందుకోసం ప్రత్యేకంగా ఒక సమన్వయ విభాగాన్ని ఏర్పాటు చేసింది. విదేశీ సహాయాన్ని అందుకోవటం, దాన్ని పంపిణీ చేయటం లాంటివి పర్యవేక్షిస్తుంది. ఏప్రిల్ 26 నుంచి ఈ విభాగం పనిచేయటం ప్రారంభమైంది. మే 2వ తేదీ నుంచి ప్రామాణిక ఆచరణావిధానాలు రూపొందించి అమలు చేస్తోంది.
ఆరోగ్య, కుటుంబ సంక్షేమ మంత్రిత్వ శాఖ
పరిశ్రమ పని ప్రదేశాల్లో కోవిడ్-19 సురక్షిత మార్గదర్శకాల పుస్తకావిష్కరణ
పరిశ్రమ పని ప్రదేశాలలో కోవిడ్-19 సురక్షిత మార్గదర్శకాలమీద రూపొందించిన పుస్తకాన్ని నీతి ఆయోగ్ సభ్యుడు డాక్తర్ వికె పాల్ సమక్షంలో కేంద్ర ఆరోగ్య, కుటుంబ సంక్షేమ, శాస్త్ర, సాంకేతిక, భూవిజ్ఞాన శాస్త్రాల శాఖామంత్రి డాక్టర్ హర్ష వర్ధన్, కార్మిక, ఉపాధి శాఖ సహాయమంత్రి  శ్రీ సంతోష్ కుమార్ గాంగ్వార్ ఈ రోజు వర్చువల్ వేదికమీదనుంచి ఆవిష్కరించారు.
పరిశ్రమకోసం ఇలాంటి మార్గదర్శకాలను విడుదలచేయటం పట్ల డాక్టర్ హర్షవర్ధన్ హర్షం వ్యక్తం చేశారు. సకాలంలో వెలువడిన అభినందనీయమైన మార్గదర్శకాలుగా వీటిని అభివర్ణించారు. పారిశ్రామిక కార్మికుల సంక్షేమానికి ఇవి ఎంతగానో ఉపయోగపదతాయన్నారు. సమగ్రమైన, ప్రణాళికాబద్ధమైన ఈ మార్గదర్శకాల ద్వారా కార్మికులు తమ పనిప్రదేశాలలో రిస్క్ స్థాయిని అంచనావేసుకోవటానికి, తగిన జాగ్రత్తలు తీసుకోవటానికి దోహదం చేస్తాయన్నారు. అన్ని ముఖ్యమైన జాగ్రత్తలనూ ఒకచోట చేర్చి ఇలా అందించటం ద్వారా ఎప్పటికప్పుడు చుసుకోవటానికి ఇది వీలుకల్పిస్తుందన్నారు. ఊపిరితిత్తుల ఆరోగ్యం, తరచు చేతులు శుభ్రపరచుకోవటం, భౌతిక దూరం పాటించటం, తరచు శానిటైజ్ చేసుకోవటం లాంటి జాగ్రత్తలను ప్రతిసారీ గుర్తు చేస్తుందన్నారు.
గౌరవ ప్రధానమంత్రి సారధ్యంలో భారత ప్రభుత్వం కార్మికుల శ్రేయస్సుకు కట్టుబడి ఉందని ఆరోగ్యమంత్రి చెప్పారు. ఆర్థిక కార్యక్రమాల అన్ లాకింగ్ ప్రక్రియవైపు దేశం అడుగులేస్తుండగా పరిశ్రమల ఆవరణలలో ఈ మార్గదర్శకాలు పాటించటం ఎంతో అవసరమన్నారు. శాస్త్రీయంగా వ్యాధి నిరోధం, ముందు జాగ్రత్తలు, సానుకూల దృక్పథం ద్వారా కోవిడ్ మీద పోరాడటం సత్ఫలితాలనిస్తుందన్నారు. వ్యాధి లక్షణాలను, తీవ్రతను అంచనా వేయటానికి, వర్గీకరించ టానికి, రిస్క్ తగ్గించటానికి, తక్షణ ప్రణాళిక రూపొందించుకోవటానికి ఈ మార్గదర్శకాలు సాయపడతాయన్నారు.
భారత్ లో కోవిడ్ మహమ్మారి మీద జరుగుతున్న పోరు గురించి డాక్తర్ హర్ష వర్ధన్ ప్రస్తావిస్తూ, అనేక అభివృద్ధి చెందిన దేశాలకంటే భారత్ అన్ని విధాలా మెరుగైన స్థితిలో ఉందన్నారు. కోలుకుంటున్నవారి శాతం అదే పనిగా పెరుగుతూ ఉండటం, మరణాలశాతం క్రమంగా తగ్గుతూ రావటం మనం అనుసరిస్తున్న వ్యూహం విజయవంతమైందని అనటానికి నిదర్శనమన్నారు. ఇది వివిధ సంస్థలు, పౌరుల ఉమ్మడి కృషిగా మంత్రి అభివర్ణించారు. కోవిడ్ బాధితులకు చికిత్స అందించటంలో ఇ ఎస్ ఐ ఆస్పత్రుల పాత్రను మంత్రి ప్రత్యేకంగా అభినందించారు.
కోవిడ్ సంబంధమైన నియమాలను పాటించటంలో ప్రజలు నిర్లక్ష్యం వహించవద్దని దాక్టర్ హర్శ్జవర్ధన్ విజ్ఞప్తి చేశారు. వ్యాధిమీద పోరు చేయటానికి వాక్సిన్ అందుబాటులోకి వచ్చేదాకా మాస్క్ ధరించటం, చేతుల్కు శుభ్రపరచ్చుకోవటం, భౌతిక దూరం పాటించటమే సామాజిక వాక్సిన్ అవుతుందని గుర్తించాలని పిలుపునిచ్చారు.
శ్రీ సంతోష్ కుమార్ గాంగ్వార్ మాట్లాడుతూ, పారిశ్రామిక ప్రదేశాల కోసం రూపొందించిన ఈ సురక్షిత మార్గదర్శకాలు ప్రజలందరికీ ప్రోత్సాహకరంగా ఉంటాయన్నారు. ప్రస్తుత పరిస్థితుల్లో మనకి మనం మానసికంగా సిద్ధమై ఉండటం, కోవిడ్ విషయంలో తగిన విధంగా ప్రవర్తించేలా అందరికీ అవగాహన కల్పించటం ఎంతో అవసరమన్నారు.
ఈ మార్గదర్శకాలు దీపస్తంభంలా నిలిచి పారిశ్రామిక కార్మికులకు దారి చూపుతాయని డాక్టర్ పాల్ అభివర్ణించారు. ఇవి అందవలసినవారందరికీ అంది వారిలో చైతన్యం నింపాలని ఆకాంక్షించారు. కార్మిక, ఉపాధి శాఖ కార్యదర్శి శ్రీ హీరాలాల్ సమారియా, ఇ ఎస్ ఐ కార్పొరేషన్ డైరెక్టర్ జనరల్ శ్రీమతి అనూరాధాప్రసాద్, వైద్య సేవల డైరెక్టర్ జనరల్ డాక్టర్ సునిల్ కుమార్. ఆరోగ్య, కుటుంబ సంక్షేమ మంత్రిత్వశాఖ అదనపు కార్యదర్శి కుమారి ఆర్తి అహుజా, పలువురు సీనియర్ అధికారులు ఈ కార్యక్రమంలో పాల్గొన్నారు.
మానవ వనరుల అభివృద్ధి మంత్రిత్వ శాఖ
ఇండియన్ ఇన్స్టిట్యూట్ ఆఫ్ అడ్వాన్స్డ్ స్టడీ  55వ వ్యవస్థాపక దినోత్సవం పురస్కరించుకొని.. విద్యార్థులను ఉద్దేశించి ప్రసంగించిన కేంద్ర విద్యాశాఖ మంత్రి
శనివారం  సిమ్లాలోని ఇండియన్ ఇన్స్టిట్యూట్ ఆఫ్ అడ్వాన్స్డ్ స్టడీ  55వ వ్యవస్థాపక దినోత్సవం పురస్కరించుకొని.. కేంద్ర విద్యాశాఖ మంత్రి డాక్టర్ రమేష్ పోఖ్రియాల్ నిశాంక్ విద్యార్థులను ఉద్దేశించి వర్చువల్ విధానంలో ప్రసంగించారు. ప్రముఖ రచయిత డాక్టర్ యోగేంద్రనాథ్ శర్మ ‘అరుణ్’తో పాటు ఐఐఏఎస్ పాలక మండలి చైర్పర్సన్ ప్రొఫెసర్ కపిల్ కపూర్, ఐఐఏఎస్ పాలక మండలి చైర్మన్ ప్రొఫెసర్ చమన్లాల్ గుప్తా, సిమ్లా ఐఐఏఎస్ సంస్థ డైరెక్టర్ ప్రొఫెసర్ మక్రాండ్ పరంజాపే ఇతర సీనియర్ అధికారులు ఈ కార్యక్రమంలో పాల్గొన్నారు. ఈ సందర్భంగా విద్యాశాఖ మంత్రి పోఖ్రియాల్ మాట్లాడుతూ 55వ వ్యవస్థాపక దినోత్సవం సందర్భంగా.. ఐఐఏఎస్ బృందాన్ని అభినందించారు. ఐఐఏఎస్ ఇన్స్టిట్యూట్ భారతదేశం గర్వించదగిన కిరీటం అని ఆయన అన్నారు. ‘కొత్త విద్యా విధానం 2020’ అమలు చేయడం ద్వారా భారత్ను ‘విశ్వగురు’గా మార్చాలని ఆయన కోరారు. స్వయం ప్రతిపత్తి గల భారతదేశాన్ని తీర్చిదిద్దడానికి గాను విద్యార్థులు సహకరించాలని ఆయన పిలుపునిచ్చారు. కొత్త విద్యా విధానం స్వావలంబన భారతదేశాన్ని సాధించడానికి సహాయపడుతుందని ఆయన అన్నారు. ఐఐఏఎస్ పరిశోధనల ద్వారా కొత్త విద్యా విధానాన్ని ఉన్నత స్థాయికి తీసుకుపోతుందని మంత్రి ఉద్ఘాటించారు.
సంస్థ యొక్క అన్ని ప్రయత్నాలకు ప్రభుత్వ పూర్తి మద్దతు ఉంటుందని మంత్రి పునరుద్ఘాటించారు. డాక్టర్ యోగేంద్ర నాథ్ ‘అరుణ్’ ‘న్యూ ఎడ్యుకేషన్ పాలసీ 2020’ పై ఫౌండేషన్ డే ఉపన్యాసం చేస్తూ ప్రధాన మంత్రి శ్రీ నరేంద్ర మోడీ, విద్యాశాఖ మంత్రి శ్రీ రమేష్ పోఖ్రియాల్ నిశాంక్ల దూరదృష్టి నాయకత్వం వల్ల
34 సంవత్సరాల సుదీర్ఘ నిరీక్షణ తర్వాత కొత్త విద్యా విధానం అందుబాటులోకి వచ్చిందని అన్నారు. జాతీయ, స్థానిక మరియు ప్రాంతీయ భాషల ద్వారా గొప్ప భారతీయ సంస్కృతి, మతం, కళను ప్రోత్సహించడమే ఎన్ఈపీలో ప్రధాన ఉద్దేశమని అని ఆయన అన్నారు. ఎన్ఈపీ 2020 అనేది నిజమైన అర్థంలో మొదటి జాతీయ విద్యా విధానం, ఇది మనం కోల్పోయిన గొప్ప భారతీయ జ్ఞాన వ్యవస్థను  పునరుద్ధరించడం,
లేదా స్వీకరించేటప్పుడు భారత్ను గొప్పగా మార్చాలని లక్ష్యంగా పెట్టుకుంది.
ఈ సందర్భంగా ఇన్స్టిట్యూట్ హిందీ పత్రిక హిమంజలి యొక్క 21వ సంచికను డాక్టర్ యోగేంద్రనాథ్ శర్మ ‘అరుణ్’, ప్రొఫెసర్ పరంజాపే మరియు పత్రిక సంపాదకీయ బోర్డు సభ్యులు ఆవిష్కరించారు. ఇన్స్టిట్యూట్ రిటైర్డ్ ఉద్యోగి శ్రీ హరి కపూర్ మరియు ఎంటీఎస్ శ్రీ బలిరామ్లు ఇన్స్టిట్యూట్ చేసిన సేవలకు గుర్తింపుగా సాంప్రదాయ హిమాచలి శాలువా, టోపీతో సత్కరించారు. ప్రొఫెసర్ చమన్ లాల్ గుప్తా విద్యా మంత్రికి కృతజ్ఞతలు తెలుపుతూ ఇన్స్టిట్యూట్కు శుభాకాంక్షలు తెలిపారు. ఐఐఏఎస్ ఆర్ఎంవో మీను అగ్రవాల్ కృతజ్ఞతలు తెలిపారు. మంత్రి మరియు సభలో పాల్గొన్న ఇతరులకు ఆమె హృదయపూర్వక కృతజ్ఞతలు తెలిపారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఖాదీ సిల్కు మాస్కుల "గిఫ్ట్ బాక్సు" ను ప్రారంభించిన - మంత్రి శ్రీ నితిన్ గడ్కరీ.
మీరు ఇప్పుడు మీ కుటుంబ సభ్యులకు, స్నేహితులకు ప్రత్యేకమైన ఖాదీ సిల్కు ఫేస్ మాస్కులతో ఉన్న ఆకర్షణీయమైన "గిఫ్టు బాక్సు" ను బహుమతిగా ఇవ్వవచ్చు. ఖాదీ మరియు గ్రామీణ పరిశ్రమల కమిషన్  అభివృద్ధి చేసిన ఈ "గిఫ్ట్ బాక్సు" ను ఎం.ఎస్.ఎం.ఇ. శాఖ కేంద్ర మంత్రి శ్రీ నితిన్ గడ్కరీ నిన్న ప్రారంభించారు. ఈ "గిఫ్టు బాక్సు" లో వివిధ రంగులు మరియు ప్రింట్లలో చేతితో తయారు చేసిన నాలుగు సిల్కు మాస్కులు ఉంటాయి. నల్లని రంగుపై పైకి ఉబ్బిన బంగారు అక్షరాలు ముద్రించి, అందంగా రూపొందించిన చేతితో తయారు చేసిన కాగితపు పెట్టెలో మాస్కులను ప్యాకింగ్ చేశారు.
ఈ "గిఫ్టు బాక్సు" పండుగల స్ఫూర్తిని జరుపుకునేందుకు తగిన ఉత్పత్తి అని, భద్రతను కూడా నిర్ధారిస్తుందని పేర్కొంటూ , ఈ ప్రయత్నాన్ని శ్రీ గడ్కరీ ప్రశంసించారు. కరోనా మహమ్మారి యొక్క అత్యంత కష్ట సమయంలో కళాకారులకు స్థిరమైన జీవనోపాధి కల్పించిందని కె.వి.ఐ.సి. యొక్క మాస్కు తయారీ కార్యక్రమాన్ని ఆయన ప్రశంసించారు.
సిల్కు మాస్కు గిఫ్టు బాక్సులు ఒక్కొక్కటీ కేవలం 500 రూపాయల ధరకు, ఇప్పుడు ఢిల్లీ ఎన్.సి.ఆర్.లోని అన్ని కె.వి.ఐ.సి. విక్రయకేంద్రాల్లోనూ అందుబాటులో ఉంటాయి.
విదేశీ మార్కెట్ ను ఆకర్షించాలనే ఆలోచనతో, ఈ "గిఫ్టు బాక్సు" ను ప్రారంభించడం జరిగిందని, కె.వి.ఐ.సి. చైర్మన్ శ్రీ వినయ్ కుమార్ సక్సేనా తెలియజేశారు. ఈ పండుగ సీజన్లో తమ ప్రియమైనవారి కోసం సరసమైన ధరలో బహుమతుల కోసం వెతుకుతున్న భారతీయ జనాభాకు ఇది అందుబాటులో ఉంటుందని ఆయన చెప్పారు.
ఈ "గిఫ్టు బోక్సు" ల్లో ఒక ప్రింటు చేసిన సిల్కు మాస్కుతో పాటు, ఆకర్షణీయమైన ముదురు రంగుల్లో మరో మూడు మాస్కులు ఉంటాయి. చర్మానికి-అనుకూలంగా, శుభ్రపరచుకోడానికి వీలుగా, తిరిగి ఉపయోగించుకోడానికి అనువుగా, జీవ-శైధిల్యత కు అనుకూలంగా మూడు పొరలతో ఈ సిల్కు మాస్కులను తయారుచేశారు. ఈ సిల్కు మాస్కులు మూడు మడతలు కలిగి ఉంటాయి. సర్దుబాటు చేయగల చెవి ఉచ్చులతో పాటు ఆకర్షణీయమైన పూసలను కూడా ఈ మాస్కులకు అమర్చారు. ఈ మాస్కు, 100 శాతం ఖాదీ నూలు వస్త్రంతో లోపలి రెండు పొరలు, సిల్కు వస్త్రంతో ఒక పై పొరను కలిగి ఉంది.
ఆయుష్
కోవిడ్-19 రోగులకు ఉచిత పరీక్ష మరియు చికిత్సా సౌకర్యాలు ప్రారంభించిన - అఖిల భారత ఆయుర్వేద సంస్థ.
కేంద్ర ఆయుష్ శాఖ మంత్రి శ్రీ శ్రీపాద యశో నాయక్ ఇటీవల ప్రకటించిన విధంగా న్యూఢిల్లీ లోని అఖిల భారత ఆయుర్వేద సంస్థ , తన కోవిడ్-19 ఆరోగ్య కేంద్రం  లో రోగులకు ఉచిత పరీక్ష మరియు చికిత్సను అందించడం ప్రారంభించింది.
కోవిడ్-19 రోగుల చికిత్స కోసం కేంద్రంలో ఏర్పాట్లను సమీక్షించడానికి శ్రీ నాయక్ 2020 జూలై, 28వ తేదీన సి.హెచ్.సి. ని సందర్శించారు. రోగులందరికీ సి.హెచ్.సి. ఉచితంగా పరీక్ష, చికిత్సా సౌకర్యాలు కల్పిస్తుందని తమ పర్యటన సందర్భంగా మంత్రి ప్రకటించారు. వెంటిలేటర్ సదుపాయంతో పాటు ఐ.సి.యు. కు ఉండవలసిన అన్ని ఇతర ప్రామాణిక నిబంధనలతో సి.హెచ్.సి. లో ఏర్పాటు చేసిన ఇంటెన్సివ్ కేర్ యూనిట్ను కూడా ఆయన ప్రారంభించారు.
ఏ.ఐ.ఐ.ఏ. ను కోవిడ్-19 పరీక్షల  కేంద్రంగా ఢిల్లీ ప్రభుత్వం నియమించింది. సాధారణ ప్రజలు టెలిఫోను ద్వారా అడిగే, కోవిడ్-19 కు సంబంధించిన ప్రశ్నలకు సమాధానాలు అందించడానికి వీలుగా ఏ.ఐ.ఐ.ఏ. వద్ద ఒక కోవిడ్ కాల్ సెంటరు ను ఏర్పాటుచేశారు.
ఆయుష్ మంత్రిత్వ శాఖ ఆధ్వర్యంలో, అశ్వగంధ, వేప, కాలమేఘా, తిప్పతీగ మొదలైన వాటితో కూడిన వ్యాధి నివారణ, నిర్మూలన, ఆరోగ్య సంరక్షణ మరియు పరిశోధనాంశాలలో ఈ సంస్థకు ముఖ్యమైన పాత్ర ఉంది.
ఆయుష్ మంత్రిత్వ శాఖ ఆదేశాల మేరకు 80,000 మంది ఢిల్లీ పోలీసు సిబ్బంది కోసం నిర్వహిస్తున్న రోగనిరోధక కార్యక్రమం ‘ఆయురక్ష’ ను మంత్రి ప్రశంసించారు. కోవిడ్-19 కు వ్యతిరేకంగా జరుగుతున్న పోరులో ముందు వరుసలో యోధులుగా సేవలందిస్తున్న ఢిల్లీ పోలీసులకు రోగనిరోధక శక్తిని పెంచడం కోసం, అలాగే కోవిడ్-19 కు వ్యతిరేకంగా జీవన ప్రమాణాలను పెంపొందించడం కోసం, వారికి "ఆయురక్ష కిట్" లను అందజేయడం జరిగుతోంది. "ఆయురక్ష కిట్" లో తిప్పతీగ నుండి తయారుచేసిన సంషామణి, ఆయుష్ కథా కాషాయం, ముక్కులో వేసుకోవడానికి అనూ తైలం మొదలైనవి ఉంటాయి. ఇప్పటి వరకు 1,58,454 ఆయురక్ష కిట్లు రెండు దశల్లో పంపిణీ చేయబడ్డాయి, మొత్తం 90 శాతం కంటే ఎక్కువ మంది వీటిని సమ్మతితో వినియోగిస్తున్నారు. ఢిల్లీ పోలీసు సిబ్బంది అభిప్రాయాలను భారతీయ ప్రజారోగ్య సంస్థ  సహాయంతో విశ్లేషిస్తున్నారు. ఆందోళన స్థాయి తగ్గడం, సాధారణ శ్రేయస్సు అనుభూతి మరియు జలుబు, దగ్గు వంటి చిన్నచిన్న అనారోగ్య లక్షణాలు తగ్గినట్లు, సిబ్బంది నుండి సానుకూల స్పందనలు వస్తున్నాయి. ఢిల్లీలోని సాధారణ జనాభా పోకడలతో పోల్చితే, కోవిడ్-19 వ్యాధి సోకిన వారి సంఖ్య తగ్గినట్లు కూడా గమనించదమైంది.
ఏ.ఐ.ఐ.ఏ. సందర్శనలో భాగంగా, మంత్రి వైద్యుల బృందంతో కూడా సంభాషించారు. కేంద్రంలోని రోగుల శ్రేయస్సు గురించి వారిని అడిగి తెలుసుకున్నారు. కోవిడ్-19 ఆరోగ్య కేంద్రంలో అందుబాటులో ఉన్న సౌకర్యాల గురించి, ఆయుర్వేద ఔషధాల చికిత్స ఫలితాల గురించి, ఆయన, వారి అభిప్రాయాలను అడిగి, తెలుసుకున్నారు.
కోవిడ్-19 మహమ్మారి నేపథ్యంలో ఏ.ఐ.ఐ.ఏ. అందిస్తున్న అందిస్తున్న సేవలకు కేంద్ర మంత్రి సంతృప్తి వ్యక్తం చేశారు. ఆయుర్వేద సూత్రాల ఆధారంగా కోవిడ్ పాజిటివ్ రోగులకు సంరక్షణ అందించడంలో ఏ.ఐ.ఐ.ఏ. మొత్తం బృందం ప్రదర్శించిన స్ఫూర్తి, ఉత్సాహం, ధైర్యం, కృషి ప్రశంసనీయమని, ఆయన పేర్కొన్నారు. దేశవ్యాప్తంగా కోవిడ్-19 రోగులకు వారి శరీర తత్వానికి తగిన విధంగా ఆయుర్వేద ఔషధంతో పాటు, ఆహారం, యోగా మరియు విశ్రాంతి పద్ధతుల ద్వారా సంపూర్ణ సంరక్షణను అందించడంలో ఏ.ఐ.ఐ.ఏ. ఒక ఆదర్శవంతమైన పాత్ర పోషిస్తోందని శ్రీపాద యశో నాయక్ అభినందించారు.
విదేశీ వ్యవహారాల మంత్రిత్వ శాఖ
ఇండియా మొరాకోల మధ్య నేరస్థుల అప్పగింత ఒప్పందం పై సంతకాలు చేసేందుకు, ఆమోదానికి కేబినెట్ అనుమతి
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, ఇండియా ,మొరాకోల మధ్య నేరస్థుల అప్పగింతకు సంబంధించిన ఒప్పందంపై సంతకాలు చేయడానికి, దాని ఆమోదానికి అనుమతిచ్చింది. ఈ ఒప్పందంపై మోరాకోదేశ వి.ఐ.పి 2018 నవంబర్ 11- 18 మధ్య మన దేశంలో పర్యటించనున్న సందర్భంగా సంతకాలు జరగనున్నాయి.
(ప్రయోజనంః
ఈ ఒప్పందంలోని ఒక పక్షానికి చెందిన దేశంలో నేరానికి పాల్పడి మరో దేశంలో తలదాచుకున్నారన్న ఆరోపణలు ఎదుర్కొనే ఆర్థిక నిందితులు, ఉగ్రవాదం వంటి ఇతర తీవ్ర నేరారోపణలు ఎదుర్కొనే వారిని ఆయా దేశాలకు అప్పగించడానికి ఈ ఒప్పందం వల్ల చట్టపరంగా వీలు కలుగుతుంది.
అలాగే ఇండియా, మొరాకోల జాతీయ ప్రయోజనాలకు వ్యతిరేకంగా వ్యవహరించే నేరస్థులను ఎదుర్కొవడానికి, ద్వైపాక్షిక సంబంధాలను బలోపేతం చేసుకోవడానికి ఈ ఒప్పందం ఉపకరిస్తుంది.
జౌళి మంత్రిత్వ శాఖ
పట్టు పరిశ్రమకు ప్రోత్సాహం, భారతీయ పట్టుకు దేశ, విదేశాల్లో.బ్రాండ్ ఈక్విటీని పెంపొందించడం సిల్క్ మార్క్ ఉద్దేశం: జౌళి శాఖ మంత్రి శ్రీమతి దర్శనా విక్రమ్ జర్దోష్
సిల్క్ మార్క్ ఎక్స్ పోను ప్రారంభించిన శ్రీమతి దర్శనా జర్దోష్
2022 ఆగస్టు 22 నుంచి 2022 ఆగస్టు 28 వరకు జరిగే సిల్క్ మార్క్ ఎక్స్ పోలో పాల్గొంటున్న 12 రాష్ట్రాలకు చెందిన 39 మంది ఎగ్జిబిటర్లు
కేంద్ర జౌళి , రైల్వే శాఖల సహాయ మంత్రి శ్రీమతి దర్శనా విక్రమ్ జర్దోష్ సోమవారం ఢిల్లీలో సిల్క్ మార్క్ ఎక్స్ పోను ప్రారంభించారు. జౌళి మంత్రిత్వ శాఖ  కార్యదర్శి శ్రీ ఉపేంద్ర ప్రసాద్ సింగ్,  , సెంట్రల్ సిల్క్ బోర్డ్, ఎంవోటీ. సీఈఓ అండ్ మెంబర్ సెక్రటరీ, శ్రీ.రజిత్ రంజన్ ఒఖండియార్ ,ఐ ఎఫ్ ఎస్ కూడా హాజరయ్యారు. కేంద్ర జౌళి మంత్రిత్వ శాఖకు చెందిన సెంట్రల్ సిల్క్ బోర్డ్ ఆధ్వర్యంలో సిల్క్ మార్క్ ఆర్గనైజేషన్ ఆఫ్ ఇండియా  అనే సొసైటీ ఈ ఎక్సిబిషన్ ను నిర్వహిస్తోంది.
ఈ సందర్భంగా శ్రీమతి దర్శన జార్దోష్ ప్రసంగిస్తూ, భారతీయ టెక్స్ టైల్స్ రంగం ప్రపంచవ్యాప్తంగా అవకాశాలకు అగ్రభాగాన ఉండడంతో, పట్టు ఉత్పత్తుల లేబులింగ్ ప్రక్రియ ద్వారా వినియోగ దారులకు వాటి కంటెంట్ ల గురించి అనుకూల సమాచారం కోసం నిర్దిష్ట మార్కింగ్ లు ఉండేలా చూసేందుకు సెంట్ర ల్ సిల్క్ బోర్డు ఒక కొత్త వ్యవస్థను తీసుకువచ్చిందని చెప్పారు.
సిల్క్ మార్క్ ఆర్గనైజేషన్ ఆఫ్ ఇండియా ద్వారా "సిల్క్ మార్క్" పేరిట ఒక పథకాన్ని రూపొందించినట్లు ఆమె తెలిపారు. సిల్క్ ను జనరిక్ గా ప్రోత్సహించడం తో పాటు, దేశ, విదేశాల్లో ఇండియన్ సిల్క్ k uh బ్రాండ్ ఈక్విటీని పెంపొందించడం సిల్క్ మార్క్ లక్ష్యంగా పెట్టుకుందని మంత్రి తెలిపారు. ఇది పట్టు వినియోగదారుల ప్రయోజనాలను మాత్రమే కాకుండా, రైతులు, రీలర్లు, ట్విస్టర్ల తయారీదారులు ,స్వచ్ఛమైన పట్టు వ్యాపారులతో సహా పట్టు విలువ గొలుసు వాటాదారులందరి ప్రయోజనాలను కూడా పరిరక్షిస్తోందని ఆమె అన్నారు.
మన సుసంపన్న వారసత్వాన్ని పరిరక్షించడం, పట్టు రంగంలో నిమగ్నమైన మహిళా నేత కార్మికులు , కార్మికులకు మెరుగైన జీవనం కోసం ఎక్కువ అవకాశాలతో శక్తివంతం
చేయడం ఈ ఎగ్జిబిషన్ ఉద్దేశ్యం అని మంత్రి పేర్కొన్నారు. ఈ పరిశ్రమను ప్రోత్సహించడానికి ప్రభుత్వం అనేక చర్యలు తీసుకుంటోందని ఆమె తెలిపారు.
శ్రీమతి జర్దోష్ ఈ సందర్భంగా ఎగ్జిబిటర్లు, చేనేత కార్మికులతో ముచ్చటించారు. కొన్ని అపురూపమైన సిల్క్ ఉత్పత్తులను కొనుగోలు చేశారు.
సిల్క్ మార్క్ అనేది నాణ్యత హామీ కి  లేబుల్, ఇది అతికించ బడిన ఉత్పత్తి  పూర్తి నాణ్యమైన సిల్క్ తో తయారు చేయబడిందని తెలియజేస్తుంది. దీనిని సిల్క్ దారం, చీరలు, డ్రెస్ మెటీరియల్స్, మేడప్స్, ఫర్నిషింగ్ మెటీరియల్స్ ఇంకా 100% నేచురల్ సిల్క్ తో తయారు చేయబడ్డ ఇతర సిల్క్ ప్రొడక్ట్ లకు అతికించవచ్చు. 4300 మందికి పైగా సభ్యులతో, 4.3 కోట్లకు పైగా సిల్క్ మార్క్ లేబుల్డ్ ఉత్పత్తులు మార్కెట్ లో ఉన్నాయి, 'సిల్క్ మార్క్ ఆర్గనైజేషన్ ఆఫ్ ఇండియా' సిల్క్ లో నాణ్యమైన ఉద్యమానికి నాయకత్వం వహిస్తోంది, ఇది సిల్క్ సౌభ్రాతృత్వానికి స్వచ్ఛత యొక్క భరోసా. ఈ గుర్తును అతికించడం అర్హతా ప్రమాణాలను హైలైట్ చేస్తుంది, ఇది చివరికి పట్టు సౌభ్రాతృత్వాన్ని ఏకం చేయడంతో పాటు దేశీయ , ఎగుమతి మార్కెట్లలో వినియోగదారుల విశ్వాసాన్ని పెంచుతుంది.
సిల్క్ మార్క్ ఎక్స్ పో లు సిల్క్ మార్క్ ను ప్రోత్సహించడానికి ఒక శక్తివంతమైన సాధనంగా రుజువయింది. . 2022 ఆగస్టు 22 నుంచి 2022 ఆగస్టు 28 వరకు జరిగే ఈ ఎక్స్ పోలో 12 రాష్ట్రాలకు చెందిన 39 మంది ఎగ్జిబిటర్లు పాల్గొంటున్నారు.